ตลท.ขึ้น SP หุ้น 5 บริษัท
ตลาดหลักทรัพย์ขึ้น "SP"&nbsp; หุ้น 5 บจ. เสี่ยงถูกก.ล.ต.สั่งแก้งบ&nbsp;
16 พ.ย. 2553

ตลาดหลักทรัพย์ขึ้น "SP"  หุ้น 5 บจ. เสี่ยงถูกก.ล.ต.สั่งแก้งบ 
รายงานข่าวจากตลาดหลักทรัพย์ เปิดเผยว่า มีบริษัทจดทะเบียน(บจ.) 5 แห่งซึ่งประกอบด้วย 1. บริษัท จี เจ สตีล  (GJS) 2. บริษัท จี สตีล  (GSTEEL) 3. บริษัท ป่องทรัพย์   (PSAAP)4. บริษัท ไทย-เยอรมัน โปรดักส์ (TGPRO)5. บริษัท ทีทีแอนด์ที  (TT&amp;T)  จาก กรณีผู้สอบบัญชีไม่สามารถสรุปผลการสอบทานงบการเงินสิ้นสุดวันที่ 30 กันยายน 2553   ทำให้ตัวเลขผลการดำเนินงานและฐานะการเงินของบริษัทที่ปรากฏในงบการเงินอาจไม่แสดงค่าที่แท้จริงของกิจการ ซึ่งสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อาจสั่งการให้บริษัทแก้ไขงบการเงินได้  
อย่างไรก็ตามตลาดหลักทรัพย์จึงขึ้นเครื่องหมาย SP (Suspension) เพื่อห้ามการซื้อหรือขายหลักทรัพย์ ดังกล่าว ตั้งแต่การซื้อขายรอบเช้าของวันที่ 16 พฤศจิกายน 2553 เพื่อให้ผู้ถือหุ้นและผู้ลงทุนมีเวลาในการพิจารณารายงานของผู้สอบบัญชีประกอบกับตัวเลขในงบการเงินและหมายเหตุประกอบงบการเงินอย่างระมัดระวัง โดยจะอนุญาตให้ซื้อหรือขายหลักทรัพย์ของ GJS, GSTEEL, TGPRO และ TT&amp;Tพร้อมกับการขึ้นเครื่องหมาย NP (Notice Pending) ตั้งแต่การซื้อหรือขายรอบเช้าวันที่ 17 พฤศจิกายน2553 จนกว่าบริษัทดังกล่าวจะนำส่งงบการเงินฉบับแก้ไขหรือจนกว่าจะได้ข้อสรุปว่าบริษัทไม่ต้องแก้ไขงบการเงินดังกล่าว   สำหรับ PSAAP ตลาดหลักทรัพย์ยังคงห้ามการซื้อหรือขายหลักทรัพย์ของบริษัทต่อไปเนื่องจากอยู่ระหว่างแก้ไขคุณสมบัติในการเป็นหลักทรัพย์จดทะเบียนตลาดหลักทรัพย์จึงแจ้งให้ผู้ถือหุ้นและนักลงทุนทราบและพิจารณาความเห็นของผู้สอบบัญชีประกอบกับตัวเลขในงบการเงินและหมายเหตุประกอบงบการเงินอย่างระมัดระวัง